Samsung introducerer prisvenlig 5G-telefon: Galaxy A16 5G

Samsung Galaxy A16 5G og Galaxy A16 (4G) er næsten identiske hvad angår specifikationer, hvor 5G og processoren er den eneste væsentlige forskel.

Galaxy A16-telefonerne har en stor 6,7″ OLED skærm på 90 Hz, sammenkoblet med enten en Exynos 1330 chip (A16 5G) eller en Mediatek Helio G99 chip (A16). Lagerpladsen er på enten 128 GB med 4 GB RAM eller 256 GB med 8 GB RAM. Udvidelse af lagerplads er desuden muligt med et micro SD-kort.

Kamera-systemet er også identisk på begge telefoner, med tre kameraer på bagsiden, bestående af en 50 MP primær sensor, et 5 MP ultrawide-kamera, samt et 2 MP macro-objektiv.

Batteriet er på 5.000 mAh og understøtter 25W kablet opladning. Trådløs opladning er ikke muligt.
Galaxy A16 har nu også en IP54 rating, hvilket gør at de kan tåle lidt regn.

Galaxy A16 5G i sortblå og lysegrøn

6 års opdateringer

Som noget nyt kommer Galaxy A16, som den første telefon i Galaxy A-serien, med hele 6 års opdateringer. Dette gælder både softwareopdateringer og sikkerhedsopdateringer, hvilket sikrer at enheden er up-to-date i mange år, hvad angår features og sikkerhed.

Priser og lancering

Samsung Galaxy A16 5G starter fra 1.799 kroner og er allerede til salg nu. A16 (4G) kommer lidt senere til salg fra d. 29. november, til en startpris på 1.599 kroner.

Herunder er de vejledende priser:

Samsung Galaxy A16 5G | Samsung Galaxy A16 (4G)
128 GB / 4 GB: 1.799 DKK | 128 GB / 4 GB: 1.599 DKK
256 GB / 8 GB: 2.399 DKK | 256 GB / 8 GB: 2.199 DKK